Title: Vyhodnotenie pripomienok
Author: Ing. Ján Kadubec
Last saved by: agenda0
Company: MP SR

Strana 1/5

Vyhodnotenie medzirezortného pripomienkového konania

k materiálu ”Správa o systémových opatreniach vlády SR na ochranu územia Slovenskej republiky pred povodňami”

Rezort, pripomienka | Stanovisko k pripomienke

Ministerstvo zahraničných vecí SR
     - nemá žiadne pripomienky

Ministerstvo hospodárstva SR
     - aktualizácia časového harmonogramu už mohla byť súčasťou predkladaného materiálu

-	krátky termín na vypracovanie materiálu to neumožňoval, preto materiál predpokladá, že aktualizáciu časového harmonogramu spracujú do konca októbra 2001 zainteresované rezorty - MP SR, MV SR a MŽP SR

Ministerstvo obrany SR
     - nemá pripomienky

Ministerstvo vnútra SR
-	predložilo stanovisko v ktorom sa uvádza, že MV SR sa podieľalo na príprave systémových opatrení na ochranu pred povodňami na území Slovenskej republiky, ktoré boli spracované do dokumentu „Program protipovodňovej ochrany do roku 2010“. Tento program je potrebné aktualizovať podľa poznatkov z ďalších povodní a jeho plnenie pravidelne kontrolovať. Ďalej odporúča v rámci schváleného programu realizovať prioritné úlohy

-	akceptované, zapracované do textu. Materiál predpokladá, že aktualizáciu časového harmonogramu spracujú do konca októbra 2001 zainteresované rezorty - MP SR, MV SR a MŽP SR, v rámci toho je možné prehodnotiť prípadne doplniť aj  prioritné úlohy

Strana 2/5
Vyhodnotenie medzirezortného pripomienkového konania

k materiálu ”Správa o povodniach na vodných tokoch v Slovenskej republike v jarných mesiacoch roka 2000 s návrhom riešenia nákladov a spôsobených škôd”
Rezort, pripomienka | Stanovisko k pripomienke

Ministerstvo financií SR
-	žiada vypustiť  z návrhu uznesenia úlohu pre ministerku financií v bode B.2. Úloha je zabezpečená v bode B.1. uznesenia vlády SR č. 31 z 19. januára 2000

-	akceptované

Ministerstvo spravodlivosti SR
-	nemá pripomienky

Ministerstvo školstva SR
-	nemá zásadné pripomienky

Ministerstvo sociálnych vecí a rodiny SR
-	nemá pripomienky

Strana 3/5
Vyhodnotenie medzirezortného pripomienkového konania

k materiálu ”Správa o povodniach na vodných tokoch v Slovenskej republike v jarných mesiacoch roka 2000 s návrhom riešenia nákladov a spôsobených škôd”

Rezort, pripomienka | Stanovisko k pripomienke

Ministerstvo životného prostredia SR
Nesúhlasí s predložením materiálu na rokovanie vlády SR a žiada správu prepracovať v zmysle nasledujúcich pripomienok:
A.
-	doplniť vyhodnotenie aktivít realizovaných v rámci projektu Povodňového varovného a predpovedného systému SR (POVAPSYS), 
-	návrh uznesenia doplniť v ukladacej časti o úlohu pre ministra pôdohospodárstva, ministra vnútra a ministerku financií: „Vypracovať návrh zákona o ochrane pred povodňami“ a súčasne zrušiť bod B.5. uznesenia vlády SR č. 31/200 z dôvodu jeho časovej neaktuálnosti.

-	akceptované

-	postup v oblasti legislatívy je závislý na prijatí zákona o vodách, ktorý by už v plnom rozsahu akceptoval Rámcovú direktívu pre vodu. Meškanie termínu vydania nového zákona o vodách spôsobuje oddialenie termínu všetkých úloh legislatívneho charakteru uznesenia č. 31/2000

B.
Vzhľadom na skúsenosti z povodňových situácií v období od schválenia Programu v roku 2000 MŽP SR navrhuje do materíálu doplniť ďalšie opatrenia :
-	uložiť okresným povodňovým komisiám povinnosť organizovať v spolupráci s obcami a správcami vodných tokov povodňové prehliadky (§ 5 nariadenia vlády č. 32/1975 Zb. o ochrane pred povodňami) na všetkých drobných vodných tokoch. 
       Zodpovedné okresné povodňové komisie

-	akceptované, doplnené do správy

Strana 4/5

Vyhodnotenie medzirezortného pripomienkového konania

k materiálu ”Správa o systémových opatreniach vlády SR na ochranu územia Slovenskej republiky pred povodňami”

Rezort, pripomienka | Stanovisko k pripomienke

-	uložiť orgánom štátnej správy lesného hospodárstva vykonať kontrolu lesných hospodárskych plánov so zameraním na plnenie vodoochrannej funkcie lesa. 
       Zodpovedné MP SR
-	zabezpečiť starostlivosť o údržbu korýt vodných tokov, (odstraňovanie nánosov a rôznych prekážok prietočnosti vôd  v nich a v záplavových územiach v intravilánoch obcí) v rámci verejnoprospešných prác, preskúmať možnosť obstarávania takýchto služieb správcami vodných tokov v súčinnosti s úradmi práce nezamestnanými občanmi. Ak to nie je možné zabezpečiť tieto služby formou verejnoprospešných prác, ktoré budú organizovať jednotlivé obce. 
       Zodpovedné MP SR
-	zabezpečiť prehodnotenie svahových deformácií geologicky najzraniteľnejších území flyšového pásma a podľa výsledkov prehodnotenia určiť preventívne opatrenia na ochranu líniových stavieb, obytných budov a iných objektov a opatrenia proti náhlemu prehradeniu vodného toku v dôsledku zosuvov. Zodpovedné MŽP SR
-	riešiť problematiku zachovania a vytvorenia optimálnej štruktúry ekologicky stabilných plôch prostredníctvom projektov územných systémov ekologickej stability.
       Zodpovedné: MP SR

-	akceptované, doplnené do správy

-	akceptované, doplnené do správy

-	akceptované, doplnené do správy

-	akceptované, doplnené do správy

Strana 5/5

Vyhodnotenie medzirezortného pripomienkového konania

k materiálu ”Správa o systémových opatreniach vlády SR na ochranu územia Slovenskej republiky pred povodňami”

Rezort, pripomienka | Stanovisko k pripomienke

Ministerstvo dopravy, pôšt a telekomunikácií SR
     - nemá pripomienky

Ministerstvo výstavby a regionálneho rozvoja SR
-	nemá zásadné pripomienky, do správy však žiada doplniť údaje o plnení uznesenia vlády č. 31/2000, ktoré vláda k danej problematike prijala a boli už splatné

-	akceptované, správa doplnená